কিশোর অবস্থাতেই ১৯৭৬-৭৭ মৌসুমে প্রথম-শ্রেণীর ক্রিকেটে অভিষেক ঘটে পিটার স্লিপের। নিজস্ব দ্বিতীয় খেলায় অংশ নিয়ে কুইন্সল্যান্ডের বিপক্ষে ডেভিড হুকসের সাথে ১৫৯ রানের জুটি গড়েছিলেন তিনি। ১৯৭৭-৭৮ মৌসুমে ৪০ গড়ে ৩৬৩ রান তুলেন তিনি।

১৯৭৮-৭৯ মৌসুমে নিউ সাউথ ওয়েলসের বিপক্ষে ৬/৯৪ বোলিং পরিসংখ্যানের পাশাপাশি ৯১ রান তুললে টেস্ট দলে অংশগ্রহণের বিষয়ে আলাপ-আলোচনা চলতে থাকে। এরপর কুইন্সল্যান্ডের বিপক্ষে ১৩ ওভার বোলিং করে ৫/২৪ পান।

এ পর্যায়ে বিশ্ব সিরিজ ক্রিকেট খেলার জন্য পিটার স্লিপকে আমন্ত্রণ জানানো হলেও তিনি তা প্রত্যাখ্যান করেন। ঐ গ্রীষ্মে শিল্ডের খেলায় অংশ নিয়ে ৩৫ ঊর্ধ্ব গড়ে প্রায় ছয়শত রান ও ২৩ গড়ে ৪২ উইকেট পেয়েছিলেন। স্বভাবতঃই দল নির্বাচকমণ্ডলী পাকিস্তানের বিপক্ষে খেলার জন্য অস্ট্রেলিয়া দলে তাকে নিতে বাধ্য হয়।

ঘরোয়া ক্রিকেট
অবসর
অ্যাশেজ সিরিজ, ১৯৮৬-৮৭
খেলার ধরন